《张良哉农部邀同杜继园同年筠巢前辈潘星斋前辈陈小舫同年读画小集》
清代·宋晋

老树当窗记两株，燕公池馆未全芜。高名已入先贤传，雅集重来旧酒徒。

漫说处堂同燕雀，可能归棹问莼菰。知君家法荆关在，乞写今朝主客图。

作者简介：（1802—1874）江苏溧阳人，字锡蕃，号雪帆。道光二十四年进士。授编修。咸丰初，官礼部左侍郎，总办京师团防。屡屡疏筹划军事，弹劾不称职大吏。终户部侍郎。有《水流云在馆奏议》、诗集。